Skender Kulenović 


Soneti i poeme 


Rusa pjesma 


Sklupčila si se u meni u tmulo nemušto jao. 

Ne znaš da li da siđeš među školjke mi, ponor duboko, 
il da iscvateš u nebo - da budeš zvijezdani bokor. 
Crniš se, pjesmo, u meni ko mjesec neizgrijao. 


Vilo zelenca jezerskog pod sklopom mi trepavica - 
Ni ćuk ti ne vidje izron ni alga što te leluja. 

Šumo sa stablina jeke, sa lišćem od slavuja, 
Crnico azurna, sva u groznici zvjezdanih klica, 


Ne izlazi, jezerko, u riječ - u mjesečeve čini, 
Šumo od biglisa, zamri u harfi-paučini, 
Ne propupajte, sunca, iz zora zvjezdanih mliječi: 


Sutra, kad zadani opet, bićeš mi, pjesmo, ko pljeva. 
U jalovu buljićeš plavet, u rosi mrtva ševa, 
l ja, strašilo isto, u istu strnjiku riječi. 


Ponornica 


Strgam moru svjetla i ko tumore izrežem oči. 
Mrmorom crnih mi voda začepim uši ko boli. 
Gorka mi nepca grotla raskužim crnom soli. 

I bacim posljednju misao prvoj podzemnoj ploči. 


Al grotlo mi otješnja: hrupim - na bijelcu vodoskoka, 
A korito me uzme u obale, štake bogalja. 

Pa u pjeni mi svijet isperu kloaka i pralja, 

I svi me pomalo otpiju, do mrava - krvoloka. 


I s pola se sebe sručim u uvir ko u rođenje, 

U crno se zakletu spjenim neporodilju vrela. 

Al žile me izvora nađu i dosrče korijenje. 

I tražeć se banem u svijet, pa zjapim iz suha ždrijela 

U ložnice svjetnih čaški gdje s prašnika bludnih kapam, 

I slušam, u gluhom mi školjci, mračni muk svojih škrapa. 
Noturno 


Lud, satir bluda te je noći njakao, 


To začeše me u krvožeđi čula. 
U najprije srećna pomrčina tmula, 
A onda se rodih u svijetli pakao. 


Dok su u bludnoj jednačini ječali 
Roditelji moje nerođene volje, 
Crni konsilijum; okrećići šolje, 
Đavoli neki o meni su vijećali. 


I smisliše mene iz moje amebe, 
A ja se zgrčih za nekoga sebe - 
Vijeće se samo s tihim o-ho zgledalo. 


I evo, noćas, u mraku žutih svijeća, 
Crni konsilj o meni opet vijeća - 
Cuteć mi tura pred lice ogledalo. 


Pisma 


Kućno poštansko sanduče, i ista te ista dilema. 
Izvadim ključ, pa kažem: Bolje, ne otvori! 

Na sva ta draga pisma što ih unutra nema 
Budi sanduk ćutnje i ništa ne odgovori. 


Kaže, pa otvorim, i opet u me zrene, 
Ljuta što je budim, crna mačka praznina. 
I u jednom kutu, od prijatelja il žene, 
Pisma što neće stići čita paučina. 


Ruka tad zatvori sanduk - t škrine ključ bez ruke. 
OČI još okrznu ime - to gledaju oči bez zjena. 
Trenuci otrežnjenja kad saznam da nema ma više, 


I da se to svakoga jutra napravim od žbuke. 
Ničega više nisam ni oblik ni sjena. 
I kao samoj sebi samo praznina mi piše. 


Nad mrtvom majkom svojom 
Poljubi još jednom joj čelo, kojim te sada gleda 


ispod kapaka mrtvih: usnom što stid ti je stinu 
nevjerstva izmjeri svoja na tom čelu od leda, 


i zapamti ih vjerno u svakom svome vinu. 


Baci još jedan joj grumen zemlje koja je prima, 
da vidiš kako se ona sahranjivala u te, 

da čuješ kako će pasti tvoja zaludna rima 

kao što pada sad zemlja na ta usta što ćute. 


Zaustavi tu suzu što hoće da ti ispere 
taj pelin u omči grla, taj kasni jauk vjere, 
i humku što raste ko grijeh - oblije tugom krina. 


Ne miči nikud, jer korak - korak je zaborava, 
Stoj, gledaj: tako si nico ko što će iz nje trava. 
Zanijemi joj nad grobom, i budi vjerna tišina. 
Šetnja 


Sadimo gluh bat nogu, gleda nas ćutnja asfaltna. 
Potiljci, brda pamćenja, pagnuti nam u tugu. 


Slijepac sa slijepcem idemo svak u svom videokrugu. 


Ruka se klati kraj ruke - još samo da stanu i klatna. 


Sve sada stoji dotkano u mrtvom uzlu usta. 
Iz bora nam se gledaju zmije nemilosrđa. 
Kubeta očiju izjele nebeska čađ i rđa. 

U grlu nam stoji još kost strašnoga neizusta. 


Vjetar pod nogom prevrne žuti list sanovnika: 
I, ja sam sunca nozdrva - ti krin mi pun ko nikad. 
Ja sijam ti, svod od duga - ti zlatno kube si oka. 


Ti s bulkom svijeće čekaš me, ja hrlim, konjik mraka. 


Sve nam je opet vinograd, uzlet nam loza svaka. 
Punim te, grozd svoj bezdani, suncem iz žila čoka. 


2kokk 


Ugledam - dojke. (A to brijega dva gola i obla, 

I vrhom im džbunje rudi: gle, maline bradavica). 
Usrknem sunca i dažda do plavih omaglica 

Pa usnama svoje sjenke po njima klonem ja oblak. 


Baštovan, stegnom trešnje milim - da iskoči sva će. 
Pupoljkom sluti me breskva - pa ko da vazduh prosvjeta. 
U duplje, pukline, čaške, ja nenasiti vjetar, 

Na iglama njuha uđem i rijem im mrko saće. 


Ja uštap, zadđoh u oči ljepotica kao pijeska. 
Dažd visu, izvorim pod njim - žedne me ozvijezde oči. 
Lišaj mi dubom ne raste kud je srcolika reska. 


Cvijet cvijetu s ruku mi nikne stećkom, kad odem na počin. 
Ozimo sjeme, pod smetom palih zvijezda od leda, 
U zlatnom snu klice se njišem u klasju svog nedogleda. 


Čuda 


Svrh snijega do juga rijeka: zveket vilinskog nakita. 
Tu glađu se krili galeb, korijenom gnijezdi se jasen. 
S pastrvom danuju zvijezde, i vidre s češljem rakita. 
Nebo - ogromnosti oko. Tu protegnut sam i spasen. 


Srce je sjelo na prijesto, i svaku pomisao cara 
Domisli odmah i pruži iz sebe obličje krasa. 

Zrno do zrna se stišćem u punom srcu svog nara. 
Sam, bor iz petnih mi žila u bezdan sunčani stasa. 


I na dnu go sam oblutak ljubljen oblinama vode. 
Sva nevidjela se bistre kroz bistre mi oči rode. 
U mračnoj duplji mi duba zlate se zujna mi saća. 


Sunovrat s gromom sam slapa, i iskok duge iz pjene. 
S njom gasnem, i svaka mi kap se, u sladostrašću mijene, 
U praroditeljku čuda, u prakap bremenu vraća. 


Tarih (za Karađozbegovu džamiju u Mostaru) 


Rat il svegled satrap il jesen od rita 
Poružne i svjetlost - nebo zemlji zgade. 
Ti kamena lebdiš ko procvali badem 
Žedna plavog bezdna, puzavica sita. 


Sunce, ko dan sudnji, skine sve do gola. 
Čempres što te rastom ljubomore prati 


tad, ko da je bio slijep od iskona ti, 
žagri u te novu, a njeg nema pola. 


Šta mu sniva svjetlost, mjesec vidi - ti kad 
pustiš da ti tinja u krijesnici tijela. 
U krošnje košćela bura pusti bika 


i stabla im škripe — ti mirna i bijela. 
Umrem, iz korijena vjekova izlistam 
I budem ti čempres: a ti stojiš ista. 


Mrtvo korito 


Tu sada protiču sedre: gluhi katarakt kostura. 
okret posljedni leži u točku vodeničkom smotan. 
Naiškrženi iz ikre, neiskriljeni iz čahura 

U sunđer pijeska su zašli bez škrga i krila života. 


Sad su, bez virskih zrcala, slijepci zvijezda i munja. 
U mračnom pamćenju pećina zakrečen biser šuma. 
I žeđ se, mrtva, zgrčila u žile oblanog džbunja. 
Umrijevši — prešla je rijeka u korito moga uma. 


I slapom sa zvijezde na zvijezdu ruši se, težom azura, 
Pra-lednim zvjezdanim santama donosi vatru klica 
I zvijezdama-kosturnicama uskrsli dah božura 


i zvijezdama-šišmišima otkriva čudesna lica. 
I školjkom korita mrtvog, gdje bio sam šumna rijeka, 
Slušam gdje šumim bez ušća sred azurnog neizreka. 


Poskočica smrti 


Zatvori već oči gladi 

da nađu dno nedogledi. 
U stope se sam usadi 
Da ožive krstoredi.. 


Djed - suncu vječnošću mjedi 
ne češljaj inje u bradi. 

Sve lađe u sante sledi 

I luči u glavnje ščadi. 


Pa u mrak zvjezdojedi 
Sa ćukom uz huk mu sjedi - 
Muk mjeri u mirijadi, 


Sve dok, astronome sijedi, 
Traje ti trunke u kredi 
I tebe - boga u nadi. 


Evo čelom svega 


Evo čelom svega klonusmo po stolu. 

Daj nam jednu nesvijest od sna istinskiju, 
Ti još, muno nečeg, što se ote bolu. 

Daj nam blagu tminu kojom mošti spiju. 


O kresni - žilje nam trgni u svom lasu 
Iz svega, a, ždrale, što u nama čekaš, 
Vrati nas u ljuske što ih pijesak zasu!... 
Zovnemo - iz mraka ne dođe ni jeka. 


Oči potpnule na dno svog žilišta. 
Krijesnice sjećanja zgasilo je ništa. 
Bestrag i samoći... To - mrak smo lokvanja: 


Rastvorimo čašku: sunce, zađi u nas! 
Pregršt je plaveti drhtava nam kruna 
I strepnje: gluh šišmiš premotava tkanja. 


Vaze 


U riznici Tutan-Kamona stoje dvije srasle vaze 

Od prozračnog alabastra kao od svjetlosti zvijezda. 
Ljubav je prešla u kamen u ćorsokaku staze 

I ostao samo mutni hijeroglif žlijezda. 


I ko da ga pročita kad nam je srce od straha, 

Kad su nam oči od laži, kad su nam usta od riječi! 
Blago tigru i tigrici u strasnom jedinstvu daha, 
Blago jagorčiki pokornoj pod razvigorom kad mliječi! 


Istinom svoga tijela mi srastemo u laži 


I vaze naše postanu grobnice svakoga cvijeća. 


O majstore, alabastra, groznu mi tajnu obnaži: Gdje slijepcu vida da nađem žiži sunčevog oka? 
Tminu da zovem za sudiju, tajac za svjedoka? 
Zar nema nam druge kobi već očajem tvog umijeća Kako taj muk da nadglušim pred mukom mrtvog krika? 


Sliti se kamen u kamen i biti krvotok od zraka, 
I živi gledati sebe iz praznih očiju-raka? 


Svejedno 
O alge Bićemo čerga što mijenja 

Zvijezde duž mliječnog druma. 

Sjedimo, moru već ušće, sjen sjeni, ja i stijena. I mrtvi od vina uma 

S talasa sja nam u škrape, iškrapljen, davni nam sedef. Sahranjivat se u rođenja. 

Perje nam osta od selica, s njima i lišaj nam htjede 

Za njima ruke nam pružene iz bezrukih ramena. To nikada neće biti. 
Bićemo što smo i bili. 

S pučine našeg čekanja val novorođen krene Jedni od drugih siti. 

I svakim propnjem zagrabi sve plavlju iz bezdana nada Cvijet pa opet gnjili. 

Rodom nas opaše - bude nam ko usred vinograda, 

Pa skopni, i oko nogu nam - obzvone negve pjene. Meni je ime Svejedno, 

Moj drum je bijeli anal 
Bora se začne u bori i škrapa u svakoj nam škrapi. U zviježđe nedogledno: 

U sušu nas neba sije kap svaka što s nas hlapi. 
Iza potiljaka nam kuka kukuvija nepovrata. Vi srećni, na konje čula! 

Vi očajni, s pustih kula 
So nam po okamenini, gorka so - rđa pline... U crni mi skačite kanal! 

O alge što val vas doniha sve trule od dubine, 
Dajte za tminu već koja smo te dnovide oči svog cvata. 

Prh 
Krik To radi i rijeka. Iz zubala obala oslobađa se u ušću. 

I vrba. Kroz rasprs pupova lišćem iskipi joj nabrekla tuba. 
otkuda znam da je tu šuma kad sama je tmina, Tako i svoga pancira tjeskobu, od utrobe pupa gušću, 
Tolika da su je pune - i prazne duplje vida U čahuri, maločas neživa, sad mala razapinje buba. 

Do dna mi pamćenja, sužnja što traži provid zida. 
Da li to pipam stabla, il mene dira tamnina? To sad je mumiju drevni oživio mag sunca i kiselina. 

Oči, dvije žeđi, promoli prve. Nov grč, pa s gluhim škrgutom muke 
Otkada znam da je u šumi to kriknula ptica Ramenima nadme prvi prsten stege - i strašna je mina. 
Kad sama je tišina, bezvučno naličje zvuka, On prsne. I srećna, tad prvim pipcima dohvati sunčeve ruke. 
Kad i šum moga daha prah mrklog postane muka, 

I šuplje bezvučje uđe u korijen glasnih žica. Još, pa još - i svoja. Al uzetog prha: cima iz balzama krila. 

Još prozirna do srca. Niču po njoj zvijezde i oblači je svila. 
Tak krik - tmina to ote li dan ptici iz drijema? U slasti iskrsenja i u čudu svijeta još ne zna kud bi, šta bi. 
II kriknu ljubav, il razbojstvo - i već ih nema. 

Kud padam kucaj po kucaj sa srca - časovnika? Tad, jedva, razlepezi krila, ko da je vidjela buđenje lokvanja. 


Okuša prh pa, puna vječnosti, prhne u srećni svijet neznanja, 
Pahuljica radosti, svemu u susret, maslačku, jeseni, žabi. 


Pod kedrovima 


S dna duše kedrovi srču pa krošnjama vodoskoka 
Pršću u žed svih rana zeleni tamjan tišine. 

Raširilo paun - veče rep raja, oko do oka. 

Crvrčak je dozvao ženku, ćuti iz njene dubine. 


Muk zelen za čelo mi zašo: crni rob krtičnjaka 

Krtica - miso se pustila u blažen zelen potop. 

Matici srca se vratile pčele sa proplanka, 

Grozdne. Blizanac sam travi: muk tajca nam je krvotok. 


II se to krutim u kamen? II, panj već, trulim u prlad? 
Zmijoglav bršljan mukline steže već gnijezdo mi grla. 
(I gnijezdo je navrh kedra zadavljeno bez vriska.) 


Šišarka rastisla ljuske: uzalud čeka pelud. 
Pun češer - bludna mu praška zalud pah vjetra i pčelu. 
Bjegunca u miru, sad gleda iz trave me košulja zmijska. 


Govorenje tvrđave 


Vi putnici s ponora mora i s kopna od bogaza, 
Ne gnijezdite selice - oči pod kalpake mi kula: 
Nit sam, nit s mene se vidi to vaše voće oazam 
Nit u meni grad ćete doći ljuskama svog rasula. 


Sijači maltera - svu me je razjela zidna biljka, 
I sada samo srž vjetra kroz kosti šuplje mi huji, 
Munje su skinle zastavu sa svakog moga šiljka 
I u crn pokrov je smotale u svakoj mojoj guji. 


Usta mi zarasto ljetopis puzavica i drače. 
Sove mi posude zjene - i tada mi kule zrače, 
Uholeže mi izjele sve što sam čula živa. 


Zemlja je ušla u oklope i lubanje junaka. 
Sad, nada mnom šupalj stoji i kamenolom oblaka. 
Crv ovdje plovi kroz pramce, i pauk je vjetar griva. 


Kod Don Kihota 


Da ti pričam (moram) šta se poslije desi. 
Živ ti nije niko od poroda i roda. 

Vino se probistri, zamuti se voda. 

Crkva nam se zlati u nesitoj kesi. 


Čuvamo ti vjerno - u muzeju koplja. 
Rosinanta pase s ergelom magaraca. 
Na vjetrenjačke neće ni lud da se baca, 
A nebeska ševa posta barska droplja. 


Sančo tvoj sad luta izgubljen do boga, 
Noćiva umoran pod nebom od smoga 
(tako nešto vidio ni u snu nijesi). 


Kapi duše žedna samo je još suša. 
Sat pa rat, trbuh-trka, u nosu nam duša, 
O Gospodaru, o zaboga gdje si! 


Kletva 


Neka raspad tijela bude blagoslov. 
Neka kucaj srca bude prah svih sreća. 
Nek obrva sumnje raste za vijek veća. 
Nek vuci nadgluše svih anđela Zov. 


Smrt neka nam bude od pogače preča. 
Ne imali kuće - pa ni zvjezdan krov. 
Nek nam soko lijeće u zaludan lov. 
Crkve nek okreče, da smo ispod kreča. 


Pas namjernik nek nam zalijeva suh džbun. 


U kovrdže ćutnje nek nam puknu strune. 
Nek debljaju crvi dok se krotko trune. 


Nek nam u mulj tmasti krilat klone čun. 
Tvojim okom, sunce, svevidim se kunem 


Da kunem kamenjem dragim s tvoje krune. 


Neskrašeni 


Iziđimo u otrov kafana, 
Otrovani lijekom svojih soba, 
Iz utvara svojih jorgovana 

U skazaljke obnaženih noga. 


Iziđimo iz grobnice dana 

Međ vampire ponoćnoga doba, 
Iscijedimo gnoj iz svojih rana 
Za gnoj novi povratnoga groba. 


Iziđimo u ceh violina, 
U hemiju dostignutih vina, 
U sluh vječni pripitih špijuna. 


Nazdravimo onim koji sade, 
Srećne ruke, svoje vinograde, 
Podignimo stijeg nekih buna! 


Govorenje sahatkule 


Vi sahačije, vi zidari, vi moji uskrsitelji, 

Vratite malter i skazaljke što treba da me vrate. 
Pogledajte bolje u lice toj svojoj dobroj želji, 
Osluhnite sluhom kamena otkucane mi sate. 


Šta biste dobili - do te skazaljke vam na ruci? 
Pustite nek me navijaju i dalje sljepimiši 

I uređaje mi čiste paučinom pauci. 

Otkucaje, i jeku im, predadoh vjetru i kiši. 


Uzmite muk mog gvožđa i čekiće kamena moga 
I odnesite u svoje ponoćne radione. 
Osluhnite moje četvrti što bez opravke zvone 


I iskujte sat novi, sat ovaj sa koga 


Jezde kopita vjekova na uzdama minute 
U daljine izvjesne, što ne vide se, ni slute. 


Tarih II (za Stari most u Mostaru) 


Rat il stoglav satrap il zmaj zemljotresa 
Sruše sve do zvijezda, i nebo se jada. 
Ti miran i savit preko mrakobjesa, 
Ljude i rijeku puštaš ušću nada. 


Hoće da premosti tebe u svom svijetu 
Slikar opsjednuti, pa u posla pola 
Dođe mu da baci u rijeku paletu, 
Srdit sklapa štake - sve skelet i smola! 


Mjesec novorođen kad krene da pređe 
S ove međe nebu do one mu međe, 
Tvojim bijelim skokom htio bi da skoči. 


Ja, tvoj neimar, kad skidahu ti skele, 
Zažmirih i pobjegoh od zamisli smjele. 
Kad čuh glas, orosiše mrtve mi se oči. 


Ničija već moja 


I u vječni mrak mi zemlja svijeća. 
Samar orla ne tovari na me: 
Sam ću lećat i sred ove tame 
Širom krila od svojijeh pleća. 


Nek je vihor a ja slamka slame. 
Bože, krin sam, a tirjanstvu sječa. 
O čovještva grdna kulo steća, 
Primi mene, sjedi mi na rame. 


Grdna kulo od male kapele. 
S tebe u svijet želje mi se bijele. 
Ad i rđa dođu - sve mi stmine. 


Šta ću, rukom segnem do Njeguša, 
Pa iz grotla svijeh vrela, ka suša, 
Gusle uzmem, struna zubma škrine. 


Zatečeni 


Šuma, more, svjetlost, kameni kućerak, 
Sve zgaslo u vidu - sve sad ovaj miris 


Što ga žed bora iz podzemnih jezera 
Srče u ovaj opoj u kome se žmiri. 


Ali tog da vidim - i oči otvorih - 

Tog što odjednom unebi me tanko! 

Nigdje ga. I tražim po zapamćenoj flori... 
Al samo lebdi miris, a on - i snu neznanko. 


Možda je zaspao ko sneni lopoči 
I miriše iz sna - u lopoč stvorih oči. 
Ne. Razimčem travu, i onu po stijeni... 


Gle! Zar postoji? Karanfil, divlji, sitan! 
Nebesniji u travi no bor u nebu titan! 
Zatečeni, gledamo se, ja i stih nerođeni. 


Stećak 


Stećak mramorni ćuti govorm scena po boku, 
jači od kandža kiše, povampirenja i krađe. 
Njegov mjesec i sunce, što znače posmrtne lađe, 
davno su prevezli dušu, vjekuju sad u doku. 


Udaljili su se od njeg i gradovi i sela. 

Vidik mu stvore listopad i koze što tu brste. 

Vjetar podgsjeti lijeske, i one se šaptom krste. 
Zmija mu krene uz reljef, svoj reljef svije sred čela. 


Zašto sam došao ovdje, kad sve već ovdje piše? 
Posljednju blijedu zelen s jesenjom travom dišem. 
Čuj, zvoni zrelo stablo - to lijes mi teše žuna. 


Stihove što još bruje dlijetom po stećku svom stišaj, 
pa, uspokojen, pusti neka ih pokrije lišaj, 
lezi pod stećak stiha bez prevoznika - čuna. 


OCVALE PRIMULE 


To su tople kćerke vlažnih zavjetrina. 
Skrivene i nježne, za suncem se žute. 
Bez mirisa, na dnu žutih krvi slute 
skora iščeznuća s dolaskom vrelina. 


Kao da su mrtve. Ali one ćute 

u srcima žutim strast mlakih toplina. 
U njedrima vrije sok, sruji svježina, 
al primule meke i titrave šute. 


U sivoj ekstazi posljednjih bulbula, 
u čaškama bijelim procvalih ponoći, 
zaplakaše oči skrivenih primula: 


u svanutne svile lat se po lat runi, 
one osjetiše da ce skoro proći 
i da će ih nekud odvest vreli juni. 


Osjetiše dragost mekih milovanja, 
ali kćerke žute napuštene cvatu. 
Zeljele bi grlit prste bijelih tkanja, 
strast nečijih dlana ćutjeti na cvatu. 


Nališe se oči žutine i sjanja. 

Svaka skriva dušu titranjima stkatu 
i u zavjetarja žutu ljubav sklanja, 
dokle orhideje trepere na vlatu. 


Neko s brijega slazi. Osoja miruše. 
Čekaju ga pune rascvalih čeznuća 
s čevrmama tankim prežutoga Zlata. 


To kukurijek cvate, cvat zelena vrata. 
I rastkane čežnjom vrućeg povinuća 
njih opaja miris iz njegove duše. 


Mislile su pomrijet kada gizdav stiže, 
i zasjaše čaške jagorčika jarih. 
On snažno miriše, iskri se i žari 
i, niz tkiva noći, sve niže i niže 


nad njih pada. Klone. Žuti nektar liže 
i žitkoga soka što ga vračlar stari 

za primule žute u venama svari 
svakoj po kap kane i pijan se diže. 


S vlaću bijelog sunca u dnu žute čaške, 
ko sutonske zvijezde u srebrne sjene 
čekaju ga da se opet mrtav spusti. 


A on kao vitez zavjetrina gustih 
prepun zadnje zore siplje prve praške 
na njih što mu s daha strepe prestravljene. 


IV 


O davno si, davno, Dijete puti bijele, 
otišlo gdje i sad možda koja cvjeta! 
Al primule jare mog su srca svele 
što raskriše čaške s prsta ti i peta. 


I, sad, kada ćutim u požare ljeta 


na kapcima scvalim teške dlane vrele, 
i kad žitki podnev s kora i drveta 
ljuljov miris toči sokovine zrele, 


na dnu svih sazrenja, niz ječmove plamne 
i sad prsti moji davnu mlakost slute 
koju ubra srce s prvih tvojih cvanja: 


niz snijeg što ne kopni, u gudure tamne 
slazim tvojom stazom, dok ona, sve tanja, 
kao mlijeko teče u primule žute. 


V 


I, sad, davno mrtva, krv u meni spava. 
Niz ječmove lutam, scvalih trepavica, 
da sagorim čežnjom jedrih žetelica 

od sunca i srpa uz duh boliglava. 


Žita su visoka, plava i preplava. 
Niz međe mirišu sunca ivančica. 
O ocvale kćerke mojih prvih trava, 
u srcu mi zgara sjeme vaših klica. 


Da vas barem ubrah u prvome jaru, 
da vas bar poklonih srcu koje duše, 
sad bih imo brata da uz mene luta 


niz sjedrala žita, žuta i prežuta. 
I, sad, ne bih gino, pun klonule suše, 
znam: vi biste cvale po mome mezaru. 


11 


STOJANKA MAJKA KNEŽOPOLJKA 


ZOVE NA OSVETU TRAŽEĆI SINOVE SRĐANA, MRĐANA I MLAĐENA 
ŠTO POGINUŠE U FAŠISTIČKOJ OFANZIVI 


Svatri ste mi na sisi ćapćala - joj, blagodatno 
sunce knešpoljsko! - 

svetrojici povijala nožice sam rumene 

u bijele povoje lanene, 

svetrojici sam prala jutrenje tople pelene ... 
Joooj, 

Srđane, 

Mrđane, 

Mlađene, 

joj, tri goda u mom vijeku, 

tri prvine u mom mlijeku, 

tri saća teška, 

silovita, 

što ih utroba moja izvrca, 

joj, rosni trolisni struče djeteline knešpoljske, 
što procva ispod moga srca! 


Joooj, 

tri goda srpska u mom vijeku, 
tri Obilića u mom mlijeku, 

joj, Srdđane-Đurđevdane, 

joj, Mrđane-Mitrovdane, 

joj, Mlađene-Ilindane: 

Kozara izvila tri bora pod oblak, 
Stojanka podigla tri sina pod barjak! 
Joooj, 

gdje ste, 

Srđane, 

Mrđane, 

Mlađene, 

Joooj, 


gdje ste, 

tri ilinske puške prve, 

tri suze moje zadnje: 

Hoće majka mrtve da vas izljubi 
pa sedam ravnih redi 


- što Knešpolje izrovaše pogani nerasti svejedi - 


nit ije 

nit pije, 

već petama krvavim 

Kozarom, Prosarom 

po lješevima čepa crvavim 

ne bi li kojeg od vas poznala 
žalosna majka Stojanka, 

što vas je zimus pratila u akciju, 
posvunoć cjelcem batrgala 

i prugu trgala! 


Joj, tri vuka moja i tri ljute mećave, 
hoće majka da vas izljubi ledene: 
Zasuči rukav, Srđane, 

lako bi tebe majka poznala: 

na lijevoj miški mladež - mrka kupina! 
Zavrni, sine Mrđane, 

zavrni mi desnu nogavicu: 

tu ti je prvi kuršum probio 

pod listom cjevanicu! 

A ti se mrtav nasmij majci, Mlađene, 
tebe bi majka ponajlakše poznala: 
četiri očnjaka ostale zube prerasla, 
ko u kurjaka!... 


Joj, tri moje biljege od soja, 

joj, tri ljute guje s prisoja, 

što vas majka junačkom snagom nasisa, 
što vas buna kuršumskom šarom ispisa, 
joooj, 

gdje ste? 

Da | vas plaču 

vode mlječaničke, 

ili gračaničke, 

ili moštaničke, 

ili vas rastaču 

bljuvci žutih crvi 

po skotskim crnim rovovima, 


na skotskim stozubim žicama 
kraj dubičke ceste? 


Ustajte, ustajte, 

niz Knešpolje pogledajte: 

Je li ovo jučerašnje Knešpolje? 

Je li ovo, djeco, pred jesen? 

Gdje su bijele kosačke družine povijene? 
Pod kojom kruškom uzrelom 

čeka 

kosce jarne, uganule 

i žetelice preplanule 

velika rumena pita 

od prvog slobodnog žita 

i velika zdjela kisela mlijeka? 

A od Kozare, rano moja, pa do Save, 
ljetina natisla iz slobode, 

ko iz vode, 

kukuruzi nanijeli ko vojske zelene, 
glavinjaju pšenice bremene, 

šljive savke uplavile 

od slačina, 

pa se lijepo, od težina, 

razglavile 

ko steone krave: 

Svud hljebno je i medno je i grozdno je 
preko glave, 

krckaju zemlje ko krcate košnice, 
čekaju, rano moja, da se oznoje 
orne muške mišice... 

Al zalud, zalud čekaju! 


Djeco moja, 

vi ćete Stojanki majci oprostiti 

što će vas majka mrtve ražalostiti: 
Oca su vam u zbjegu upeljali, 

i na cesti dok su nam ga strijeljali, 
zubima je stisno lulu družicu, 

a strica vam Radoja 

odveli su u žicu, 

otjerali vamiliju i kum-llije, 

i sve redom vamilije!... 

Pusto leži Knešpolje, 

obnemoglo, suro, jalovo. 


I ko sipnja ga pritišće 

sunčano olovo. 

Sve je gluvo, bezuvo. 

Ni ptice, ni pčele. 

Samo u praznu sobu 

ubasa samotno tele 

pa glavom o zatvorena vrata tuče 
i beuče, 

ko u grobu... 


Nije ovo, djeco, Knešpolje, 
ovo je polje nevolje! 


Ko li će ove godine kositi? 
Ko li će djevojke prositi? 
Ko li će rakije peći? 

Ko li će slanine sjeći? 


Aj, zar će se ovi nerasti nesiti, 

zar će se našom pogačom rumenom 
- crvena kad nikne iz naših kostiju - 
zar će se našom pogačom crvenom 
nesiti nerasti slastiti?! 

I zar će skotske laloke pogane 
našim mrsom alapljivo mastiti?! 

I zar će našom rakijom prvenom 
salovita svoja ždrijela palucati?! 

I zar će njihove šape čupave 

što su se u našoj krvi kupale 
nevjestama što su za vas pupale 
proljetna njedra satrti?! 

I, djeco moja, poslije naše samrti, 
zar će im se sito-pjano štucati?! 


Aj, ko će ove vukodlake zatrti? 
Kozaro, 

Kozaro, 

Kozaro, 

kazuj, Kozaro, ko će ih zatrti, 
ko ce okajati 

moga Srđana, 

moga Mrđana, 

moga Mlađena? ... 

Kozaro, seko zelena, 

druga majko moga Mlađena, 

s daleka li se vidiš 

i dalje li se čuješ! 

Vjerovat ne može majka Stojanka 
da si ti opustjela 

i da si nas napustila!... 

Sa ceste preorane, 


sa mrtvih psina što im djeca naša sudiše, 
kad oči uznesem uz tvoje kosate strane, 


u mom srcu - ko u tvom gnijezdu - 
jedno ptiče prokljuvava, 
jedna vjera procvjetava: 
Ti si moje sinove, 

ti si, sele, svoje džinove 
u pletenice zelene savila, 
pa ćutis nad Knešpoljem 
i obrve teške sastavljaš 

i u srcu, 

ko u kotlu plamenom, 
miješaš svetu osvetu! 


Osvetu, seko, osvetu! 


Okaj mi sina Srđana, 

okaj mi sina Mrđana, 

okaj mi sina Mlađena: 

Kiše je žedno sveto llinje, 

a Knešpolje osvete presvete! 


Sveti nas, seko Kozaro, 

okaj nas smrtno, krvavo, 

čuješ li jednu uku veliku 

od one strane otkud sunce izlazi? ... 
Nju mi je Mlađen često pominjo: 
"Ako poginem, majko Stojanko, 
mene će okajat pomajka Kozara, 
mene će okajat pramajka Rusija, 
neće, majko, dugo potrajat, 

čuće se jedna uka velika!" 


I ne vidim od rose očinje, 
već samo čujem: uka počinje! 


Uka, seko, uka velika 

s daleke strane otkud sunce izlazi, 
ko da planinom gude jugovi! 

To ide vojska, sve čovjek do čovjeka, 
oblak vojske, vojska srdita: 

Kad bi sve gromove, seko vjekovjeka, 
što su ti mrčevnom kosom igrali 
vječine vječina, - 

u jedan tresak i rsak složila, 

on ne bi bio toj uki velikoj 

ni jeka jekina: 

tolika, sele, vojska udara, 

toliko srditih nasrće Srđana! 
Tresak, seko, rsak do neba 

s daleke strane otkud sunce izlazi: 
Koliko ljutih te izrani kuršuma, 
koliko ljutih me nahrani jadova, 
toliko, sele, iz tog ršuma, 

toliko mrgodnih namiče Mrđana! 
Tresak i rsak zemlju premeću 

pa sijevci, sejo, nebom prelijeću 

od one strane otkud sunce izlazi: 
Kada bi svaku suzu štočiju, 

što majčinu, 

što dječiju, 

(i kraviju, 

i ovčiju!) 

po zbjegovima što poteče s očiju, 
što poteče i u tebe uteče, - 

sve suze kad bi na list zelen skapila 
pa suncu ranom sa njeg zrake vratila: 
toliko, sejo, sijeva sijevaka, 

toliko krilatih nalijeće Mlađena!... 
O, nije, sejo, ovo rosa očinja, 

dva llinja što oči moje opčinja, 

već pred tom vojskom eno čovjeka, 
za čelo svu je vojsku nadrasto 

- a osrednjeg je uzrasta - 

oči su mu - evanđelja stovjeka, 

a Rusija - kosa mu grgurasta, 

i sav trepti ko od pređe vilinje: 

Ide tako, usred silna gromora, 

- takav nam se prisniva na llinje - 

i smiješi se, sve mu igra brk, 

što bi se njime Mlađen šalio 
da bi ga jednom vidjet volio 
već da je njegovo odavde do mora! 


- Čuješ li, sele Kozaro, 
čuješ li uku veliku? ... 


Razvijaj kose zelene, 
seka te zaklinje Stojanka, 
rasplići mrke pletenice, 
puštaj nam džinove vilene, 
nek skotskom krvi 

oboje 

tri naše vode ledene, 

nek mrljinama skotskim, 
za zrnate pšenice, 

zemlju našu 

pognoje! 


Čuješ li, sele vesela, 
čuješ tu uku veliku? ... 


Gudi zemlja, zemlja vascijela: 

otiskuje se vojska golema od moskovskoga Jerusolema, 
širi jele, 

zelena sele, 

prosipaj čelične pčele 

niz zemlju našu 

na krvavu pašu! 


Znaj: 

Kad bi se utroba moja oplodila, 
još bih tri Mlađena, 

i tri bih Mrđana, 

i tri bih Srđana 

porodila, 

i Ijutom dojkom odojila, 

i svatri tebi poklonila! 


Stani mi stamena, 
u dvije zmije uzvij obrve, 
u ljut ugriz stegni vilice, 


i iz svake žilice U mejtefu, 


srkni jeda mamena u žutoj sufari i bijeloj bradi hodžinoj, 
pa ga uždi na ognjene nozdrve ovaj i onaj svijet ugleda: 

u tri živa plamena, Po kosi osjeti rosu meleća, 

u tri živa Mlađena, na uhu crni šapat šejtana, 

u tri živa Mrđana, u srcu prelest saraja džennetskih 

u tri živa Srđana, i stravu vatara džehennemskih, 

u ilinska tristaitri plamena, pred očima čengel strašnog Azraila 
cikni, sele, stoglavo, što dušu vadi iz žila roba Božijeg. 


stuci ih, seko, storuko 

nek im nema ni traga ni znamena, 
nek se pamti gdje je raka trojaka: 
Ovdje snagom doji Stojanka, 

bunom pita Kozara pomajka, 
vjerom hrani Rusija pramajka, 

tri se majke ovdje sastaju: 

Ko god nam došo da ambare izaspe, 
i torove pune da nam razaspe, 

i krcata da nam ulišta 


Djevojkom, 

s ledenog Šumeća pod kućom vodu je grabila dugumom 
i preko sokaka, zavrnutih dimija, 

rumenim je listovima trepetala 

kaldrmom grbavom pod kućom 

mokrim je nanulama klepetala 

od muških je očiju bježala: 

čista da dođe onome koji joj je zapisan, 

kadifa bijela i kap rose sabahske 


da Dog IeK6 na njegov dlan. 

ognjišta 

- a loža mu od kletve ne pomrla - Na dan | 
djeca ce mu zalud ovud skitati petput je od svog Allaha iskala 
i za kosti pitati, taj da joj bude 

jer će ovdje, gdje je samrt vršaj zavrgla, mlad i pitom 

i vršući krvlju liptala, k'o softa_ 

pa na koncu svoju samrt ovrhla: i k'o kadija 

ko krv danas, sutra med proliptati, pametan. 

med i mlijeko djeci našoj do grla - 

zemlja će nam u sunce prociktati! Uz sokak ga je kroz mušebak snivala. 


Srmom i jagom u čevrme slivala. 
Svilom iz grla, podnoć ga zazivala: 
"Koliko je duga zima bila...." 


NA PRAVI PUT SAM TI, MAJKO, IZIŠO ! MENE 
Na pjesmu: mjesečinu, 


na dlanove: čaške rumene Allahu otvorene, 


Mati moja: Allah joj njezin, 

Stabljika krhka u saksiji. na dlanu svoje milosti, 

Pod strehom pitoma kumrija. spusti sa njezine zvijezde sudbine 
Vijek u četiri duvara. duvak paučinast, ucvao zlatima 
Celo na zemlji pred svojim Allahom velikim i svemilosnim. bogatu udaju: 

Derviš s tespihom u tekiji. Te ićindije, 


Đugum i mladost iz ruke joj ispade i Šumeće ih odnese: 

fijaker stade pred avlijskim vratima, 
siđoše jendđije. 


Grlo i koljena britka strijepnja presječe. 


Srce glomnu. 

Glava prekrvi. 

"Tako ti velikog straha i milosti, 
on da mi bude dobar i ugasan 

i ne odmiči me u daleku tuđinu, 

i ne prepusti me Zzlojedoj svekrvi!" 


Premrlo krto joj tijelo 

U feredžu, 

u kabur tijesan, slijep, zagušljiv 
staviše. 

K'o ranjeniku, 

Glavu joj bijelim tulbentom 
Zaviše. 

K'o s ovim svijetom, 

s rodnom se kućom i sumećem, 
u Šumeću suza, majci na prsima, 
rastajala. 

K'o mejita, 

obeznanjenu je u fijaker unesoše, 
i dva je ata, 

k'o na onaj svijet, 

zanesenu ponesoše 

i k'o kadifu bijelu i kap rose sabahske 
mom je ocu 

donesoše. 


Usnom i čelom, 

tri nove ruke poljubi: 

svekru, svekrvi, njemu. 

I kako tada sakri pred njim oči, 
nikad mu više u njih ne pogleda. 


Nit joj bje softa, niti kadija ! 


Pred svitanja, 

prigušljiv dah i lampu, 

uz mrtvi sokak 

batrgav mu je korak osluškivala. 
Pjanom, 

kundure mu obljuvane odvezivala. 
Stranca, 
pitomošću srne zalud ga je prodobrivala. 


Voskom podova i mirisom mivene puti, 
svjelinom odaja i grla, 

kajmakom na kahvi, 

cimetom jela i tijela, 

zalud ga je, zalud dočekivala: 
Sljepočnice nikad joj ne dodirnu 
dlanovima dragosti, 

već je istrga klještima požude. 


Poslije svakog poroda, 

šamijom se mrkom podnimljivala. 

Zelene nokte 

u tjeme joj je svekrva zarivala: 

Bez njenog pitanja 

ne dahnu. 

U četiri tupa duvara klonulo je othukivala 
"Golemo nešto, golemo sam ti skrivila" - Allaha je 
zazivala - svakog klanjanja. 


Na tespih žuti suze ćehlibara, 

na žute usne: zapis koji šapće, 

na dlanove: žuta, Allahu otvorena sureta, 
Allah joj njezin, 

prstom svoje milošte, 

otrese sa njene zvijezde sudbine 

rosu vedre rumeni 

nur u pomrčinama: 


Te noći, 

ja joj se rodih: sin ko san! 

Izažeh joj se iz krvi: 

Bijeh joj razgaljenje u grčinama 

Odlomih joj se od srca: 

Bjeh joj krna bakarna preranim sjedinama. 
Bjeh joj sunce u četiri duvara. 

Hašiš tupim moždinama. 


Ko pjenom smijeha, 
sapunicom je omivala butice mi rumene, 
ko u dušu, 


u pamučne me uvijala pelene. 
Dojkom ko hurmom 

na usta mi je u bešici slazila. 
Ko u svoj uvir, 

na dojku je uvirala u mene. 


Nad dahom mi je strepila ko jašika. 


Da joj ostasam - Allaha svog je molila - 


ko jablan uz vodu, 

i da joj ubijelim,urumenim 

ko djevojka pod šamijom, 

i da joj upitomim 

ko softa pod ahmedijom 

da joj ne budem kockar ni pijanica, 
nego sve škole da joj izučim, 

i da joj budem 

učevan 

i ljudevan 

i kućevan, 

i da se pročujem u sedam gradova 
pa da me onda na glasu kućom oženi, 
pticom iz kafeza, 

koja ne zna na čem žito, 

na čem vino raste, 

o kojoj se prvi momci izlaguju 
petu da su joj i pletenicu vidjeli, 

o kojoj krmeljive ebejke šapuću 

ko o sehari mirisnoj zaključanoj. 
Kućom i dušom 

mir i bogatstva da joj rasprostrem, 
kuću i dušu 

bajramskim slastima da joj zalijem, 
pa kad joj se vratim iz čaršije, 
podvoljak da mi udobrovolji 
sofrom raspjevanom, 

nevjestom sjetovanom, 

a kad joj od sreće i godina 

ohlade kapci očinji, 

ja,vid joj očinji, 

na svojim da je rukama, 

sretnu i mrtvu, 

u kabur meki položim 

ko u dušek džennetski, 

zemlji i Allahu njezinom 

da je predadnem pravednu... 

A trut begovski i rakija, 

u ocu muška pomama 

- kućni hajduci vukodlaci - 

kuću i dušu joj ko vode rastakahu, 
dok jedne noći dođe poplava, 
odnese zemlje i kmetove, 

a zadnji dukat, što joj ostade, 
zadnje zrno bisera, 

zadnji ćilim 

pojede 

rz begovski bezruki i glad bezoka: 
Rodnu kuću prodasmo 

i gola čerga postasmo, 

plašljiva, kirajdžijska... 


Od tespiha su joj jagode drvenile. 

Od aminanja joj usnice mavenile. 

Ko trulež slezenu 

memla joj je progrizala zelena 

dva žuta obraza u četiri siva duvara. 
Pijavica gladi 

tjemena nam je nesvjesticom sisala. 

A ona, 

ko zemlja pregladnjela, 

u žile sinu - jablanu svoj zadnji sok je brizgala: 
Od starog žara haljine mi skrojila 

da joj u školi ne krijem golih laktova, 

a kad joj se vraćah s knjigama, 

s glađu u mozgu, 

sa zimom pod noktima, 

dva mi je promrzla krompira gulila 

i nekakvu mi pticu bajala 

koja je pjevala kad joj je bilo najgore: 
Samo da jednom kuću i srce joj napunim 
i na put pravi da joj izađem... 


ŠEVA 


PROLJETNA ŠEVA NAD KOLONOM PJEVA DOMOVINU 


O kolono, moja vojsko! 

O sunčane pijanice pod krilima mojim! 

O zemljini ljubavnici pod pazuhom mojim! 
Cujte cvrkut — rasprs grla, 

Cujte prhut - rasprh perja: 

Ovog sunca, prvog sunca u godini, 

Sva ću prsnut 

U iverja! 


Utopite žedne zjene u modrini! 
Školjke uha otvorite kapljevini'!... 


Zbog vas prhnuh prvom suncu 

I s njim treptim pod pazuhom u modrini, 
Treptim - treptim - pjevam - pjevam -— prv - 
Prv - 


Prv - 

Crca - crca - crca - crca - 
Cok!... 

Ovog sunca, 


Iz mog kljuna, iz mog perja, iz mog srca 
Ne nadaja mlade brazde 

Sjetven pjesmen sok, - 

Ovog sunca, 

I iz grla, i paperja, i iz srca, 

Copti - copti - copti - copti 

Krv, 

Krv, 

Mrka krv, 

mrka krv! 


Nisam, nisam ove sjetve: 
Cik modrine, 

Rosna zvijezda rascvrktana 
Iznad rala, 

Kap sunčane grušaline, 
Grumen zemlje 

Što se u hljeb rumen mrvi, - 
Sva sam, sva sam ove sjetve: 
Vruća rana, 

Lelek žala, 

Jed zeleni, 

Prsak krvi! 

O kolono, strasna vojsko! 
Vi zemljini ljubavnici, s njom a bez nje, 
Vi što mjesto u oranja - u krv zbog nje 
Zamočiste mlade gležnje! 


Ovog sunca i klijanja, s vama bez vas, 
- udovica umeknula - 

Zemlja mrsna, tamna, skrvna, 

Bez težina vaših prsa na lemešu, 

Bez poprska toplih zrna s vaših dlana, 
Zdivljačena - 

Odlijeva se sokom trava, 

Presočena - 

Na pup pišti; 

Izležana, 

Raskvasala, 

Golicava, 

Grozničava, - 

Sukrvicom mekih kora 

Sva se prišti... 


Pa u podne 

Skikne vriskom žitka zrika i cvrkuta, 
Šmrkom usne 

Suncu s usta srkne krijesa, 

Istegne se mekoputa, 

Bukne kvasom krvna mesa, 
Obnemogne mrtvapjana. 

Suncu ispod mladih dlana 

Slabine joj dahne rodne, 

Hroteć zaspi... 


Ne dišite, ljubavnici: sad potanja 
Zedna u sne. 

Ne dišite u okorne njene usne. 
Vas to sada, skrvna, sanja!... 
Vas kad sanja, - 

Sva se mliječ slatku zgusne 

I u meden pelud raspe!... 


U snu prvom, prhka, sanja 
Djevojkom se pred prosidbu, 

Pred krčenja i oranja. 

Pa joj u snu - drhtnu ljeta užežena, 


I tad, širna, pred kosidbu, 

Obremeni. 

Onda u snu krene, teška, kroz jeseni, 
Porodilja 

Izobilja, 

Premliječena. 

Pa u zime site, slasne, 

Preležava presićena... 


Sastavite trepavice, ljubavnici: 

Sad uranja 

U san slasan, u njem pruža u ognjici 
Ruke dvije, 

Snije: 


Djevojka je u proljeća, pred prosidbu, pred oranja. 


Zavozi se u sne slasne, 

Snije 

Da je 

U osoki site staje 

Vime vruće i zabreklo 

Što ga vaše tele sasne. 

Prevršeno vedro da je mlade, žute varenike 
Na oranju što u vruća njedra vaša 

Niz vilice, hladna, pljuska... 

Trnci proljetni, 

Brisci mladosti... 

Snije 

Da klije 

U vrućici zemlje sjemeno da je srce nabreklo, 
Pa mu puca ljuska. 

Dijete da je ocu na rukama, 

Mesnato, 

Ciktavo, 

Mameno - 

Nebu poteklo. 

Dah joj staje, 

Snije 

Da je 

Djevojka polja, u rastu mlada pšenica, 
Pa je 

Mije 

Škropac topli, đurđevski... 


Zemlja mazna, 

Zemlja bulazna, 

Udovica za vama, 

Bulazni o vama... 

Sva se stopi u sne satne, 

Slačinom nalije: 

Košnica medena. 

U snu se snije 

Nevjesta da je poslije udadbe, 

Istom dovedena, 

Nevjesta mazna, gojazna, 

Nevjesta stasita 

U ljeta hljebna, prezrela, nasita, 

Na jastuku nevjesta pod prstenom vjenčanim, 
Pogača u klasu pod sačem sunčanim. 
Različkom vas gleda iz nive modrooka. 
U dah vam se unosi, stabljika bosioka, 
Mirisna stabljika suhog bosioka, 

Pod dahom vam se suha otkravljuje, 
Duhom guši, duhom zadavljuje. 

Traži vas usnama zemlje prepukle, 
Usnama siše: suša. 

Omamljuje vinom i smolom omorina, 
Zove vas pod svoje grlo, u žed bijelih pitomina, 
U žed dojki - gugutuša, 

Za kap kiše!... 


Jedva diše: 

Pred jeseni 

Obremeni. 

Tučkom maka zamiriše, 

I pjanim se ljuljem opije, 

Snije 

Da zrije, 

Klasna da je zrnata pletenica 

Pa je miluje pet vaših jagoda, 

Niz njive stenje - rotkinja - povaljana pšenica: 
Povodanj naploda. 

Pupak prepupo pod stidljivom košuljom. 
Sva je 

Nesvjestica - ljetina. 

Sva je 

Omagdlica - sitina. 

Riječ joj supjana - žarki pah iz ustiju: 
Rodila godina! 


Rodiću ti sina!... 


... Pa sva uzdrhti, 

Usprhti, 

Snije, vršidba je, 

A ona na guvnu pšenica je 
Pa je 

Neko sipku vije, 


Na vjetru pa je vrelom vršidbenom 
S lopate pljevna košulja suncem proprana. 
Vršidbe pjane, zvjezdan je, vršidbe prepijene: 


U guvnu zaduvnu 


Ona je raširena konjska nozdrva, 


Podignut bič i obrva, 

Glo ojkavo, 

Koloplet kopita. 

Kupanja u suncu, u hljebu: 
Ona je vrela pšenica 

Pa u guvnu zaduvnu 

Skida tanku košulju, 

Pa brekti gola, opita. 


Niz pas joj lije zejtin sunčani: 


Krvna provara, 

Znojne kapljevine. 
Sprljena, garava: 

Pljevne po njoj ljepljevine. 
Krv joj cvrči: 

To joj zriču koševine. 
Mozgovara, 

Mozgovara... 


Zemlja žeravica, 

Zemlja udovica, 

Nosi za vama, 

Bunca o vama. 

U snu hropti. 

U snu siše: 

Breskva načeta - usnu lopti, 


Dinja napukla - usna miriše... 


To je ona u jeseni 
Premliječena 
Porodilja 

Izobilja. 

Teška, nemoćna, - 

Od trudnina 

Sva uplavi: 

Mrsna, voćna, - 

Od krvina 

Ucrveni. 

Mlak ljubavnik, izdovoljen, sunce jenja. 
Pah mlačina, 

Srh slačina 

Premeklim joj slabinama tanko srsne. 
Krcne šećer u uštaklim zglobovima. 
Ispod srca 

Prsne, 

Odvali se plod preneseni, 

S grana zapljušti, 

S loza zalomi, 

Sa strukova žutih zarska 

Jedar, brektav porod jeseni. 
Hropcem branja, trganja, tresenja, 
Zagrca 

Porodilja izobilja. 

Slatkoputa, prelila, jesenja, 
Nakrca 

Pregršti, njedra, usta, sepete. 
Stenje u pleteru kuruznih košara. 
Baza u šećeru pekmeznih kotlova. 
Gaca drozgom vrisnulih komova. 
Ševelja pretilim kukovima krava. 
Davi duhom tijesnih smočnica. 
Kadi dimom šljivnih sušnica. 
Zapahuje hlapom rakije prvenke. 
Nadaja sisom, hrani mirisom, 
Ugriza kisom. 

Ona je nadojena usnica. 

Ona je opijena nosnica. 

Ona je blagodat do grla. 

Ona je godina milosnica, - 

Ona naštrca 

U krv i oči momačke, 

U krv i oči djevojačke, 

Prelesti naštrca maglene, 

Pa kola niz ledine raspojasa treskava... 


,0|j, djevojko, oj djevoj..., 
Tanka šibo ljeskova!" 


,0j, medvjede, medo moj, 
Bi li htio breskava?" 


,0OJj djevojko, oj djevoj..., 
Po mom pasu tanka loza, 
Sitno gaziš kao koza... 

Oj djevojko, vjeverice, 

Bi li mogla cicvarice, 

Oj djevojko, oj djevoj..." 


,Oj medvjede, medo moj, 
Čupaj četku - nausnicu 
Da te vežem za brnjicu..." 


,Oj, djevojko, grozde moj!" 
,0j, dragane, hljebe moj" 


Niz vode uhukti, usija žrvnjeve, 
Niz polja zavrti kola stoglava, 
Ona je u vama 

Prelesna omama, 

Pomama vrtoglava... 


Zemlja vrtoglavica, 

Zemlja udovica, 

Vilena kola zaljulja, 

U snu igra sa vama, 

U snu prši, prstom ne staje 

Po strvenim travama: 

Dah joj prestaje, 

Snije da je 

Leptirica prvih mećava, 

Prhka sniježna pahulja, 

Pa vam treptava 

Sjeda među trepavice: 

Udjene 

Sljepilo bijelo božićnje 

U zjene. 

U školjci ušnoj, vrućoj, zaglušnoj, 
Ona je gluha šumljava mećava, 
Pod prstom latična opraha 

S nebeskih cvjetnih krošanja. 
Pod brzim opankom, 

Ona je škriput snijega sinoćnjeg. 

Mlada prtina podrankom 

Pa trepti srebrnim stopama uz plećine, 
Vodi vašim zavijanim kućama. 

S kućnih vrata, 

Ona je posuk pare iz grla, 

Godovna čestitka grlata. 

U sobi godovnoj, 

Ona je peć rasproporena, zapah vrelih pećnjaka, 
Pozdrav dobre ženice, 

Žeravka rakije 

U brk, u ledenice. 

Iz brka cvjetnjaka 

Nazdravica pjevušna 

Što kikotom škaklji slabine, 

Riječ razrakoljena, 

Šarena, puna ko puna torba šarena. 

Sofra pretovarena, 

Koljenima obgrljena, 

U smoku razboljena: 

Pita mrsna, sjezerena, prstima do koljena 
Siti popuh s brijega slanine, 

Vrisak ljetnih sočevina u kajmaku s planine, 
Zalogaj 

Što u njem brizga urađena godina. 

A poslije ručka, 

Iz lule priča starčeva, priča hajdučka, 

Iz prve bune: 

Pahulje napolju postanu vojske tad goleme, 
Bojevi strašni zagude iz furune... 

Ona tad ustane, 

Zemlja nevjestica, 

I gusle dohvati, pod starca metne mekote pustene, 
Pa tad mu pruži grudi guslene: 

Lagano, 

Sva uđe u nj: ko suza, u sklop mu trepavica; 
Ko drhtaj, u drhtaje mu uđe usnene; 

Ko žica, 

Med konjske legne zategnute strune, - 

Sva postane mu gudalo raspričano, 

Na čelu nemir mu gustih nabora 

I razigrana vratna jabučica, 

Britki žmarak suhog javora: 

Lijepo li je, djeco, podraniti 

Brsnom rosom, suzom nedjeljinom, 


I lijepo se na zemlji roditi, 

I lijepo se, djeco, zadojiti 

Pjanim mlijekom - mladom djedovinom... 
Bijela li je njivom žetelica 


O vi njeni ljubavnici pod pazuhom mojim! 
Zbog vas prhnuh prvom suncu 

I s njim treptim pod pazuhom u modrini, 
Treptim - treptim - pjevam - pjevam — prv 


I prostrana dušom postojbina. 
Lijepo li je njivu usijati 

i ne dat je zelenom skakvcu, 
na trblavom iz loge jazavcu! 

A kad gladni nalegnu skakavci 
I osvoje dangube jazavci, 

Tad je vrijeme hajku podizati!" 


Ona je u vama bijelo stado djetinjstva, 
Tuhk prve trube od jasenove kore 

Što budi jagorčike, zove razvigore. 
Ruka U ruci, 

Oko u oku s prvom djeovjkom. 

Rovno odlamanje zemlje pod plugom, 
Mokar brus niz kosu i oči niz njivu, 
Znojno zalijeganje pod jasen. 

Prasak komušanja: 

Drži klip, djevojko, ti da ga zalomiš! 


Žežen gutljaj rakije iz ploske, iz svatovske, 
Pucanj puške svatovske drugu podjesen. 


Mrsna lijena prezima: 

I vlaka bukova sama snijegom putuje! 
Knjiga na prelu svijetla raskriljena, 

Pa u uši svjetuje... 


Ona je svijeća očinja od kolijevke do motike, 


Kuća prostrana 

Pod suncem što je djedovi djeci skućiše, 
Zazubica i grobnica trblavom jazavcu, 
Hajka vrištava, 

Buna što vitla kukom i motikom, 
Buna što valja drvlje i kamenje, 
Mlijekom djedovina, 

Vijekom postojbina, 

Srž i kostima, 

Kucaj u bilima, 

Srh u tankostima, 

Prh u krilima... 


O kolono, strasna vojsko! 
O sunčane pijanice pod krilima mojim! 

Prv - 

Crni prv - 

Crca - crca - crno crca - 
Crni cok! 

Ovog sunca 

Iz mog kljuna, iz mog perja, iz mog srca, 
Ne nadaja mlade brazde 
Sjetven pjesmen sok, 
Ovog sunca, 

I iz grla, i paperja, i iz srca, 
Copti - copti - copti - copti 
Krv, 

Krv, 

Mrka krv, 

Mrka krv! 


O kolono, nevjestini ljubavnici! 
Dva krvava sunca, 

Dva oranja krvava, 

U ognjici, 

Ona gori: vruća rana! 

Ona pišti: lelek žara! 

Ona mrzi: jed zeleni! 

Ona lipti: prsak krvi'!... 


Nisam, nisam ove sjetve 
Rosna zvijezda rascvrktana 
Iznad rala, - 

Već sam rana, vruća rana, 
Lelek žara! 

Nisam, nisam ove sjetve 

Cik modrine, 

Kap sunčane grušaline, 
Grumen zemlje 

Što se u hljeb rumen mrvi, - 
Sva sam, sva sam ove sjetve 
Jed zeleni, 

Prsak krvi! 

O kolono, tučni pluže ispod sunca, 
Ispod krila mojih! 


Vi zemljini ljubavnici, s njom a bez nje. 
Vi što mjesto u oranja - u krv zbog nje 
Zamočiste mlade gležnje, 

Vi monasi svetog rata, 

Vi što zbog nje 

Njom užgaste svete ognje, 

Vi što zbog nje 

Ostaviste prag i vrata: 


Ona nije avaj, nije, avaj, nije, 

Vama na rukama dječak rumeni, 
Dječak ciktavi, 

Dječak mameni, 

Nebu podignut, - 

Pod kamom, 

Nad jamom, 

Ona je vratić djetinji 

I grob gluh i zametnut!... 

Ona nije avaj, nije, avaj, nije, 
Jamuža žuta, crvena, 

Ni djevojka polja, u rastu mlada pšenica, 
Ona je pšenica u rastu potrvena 

I razbijeno vedro varenike. 

Ona vam ne maše s brijega, nedjeljom, 
Ispod savijene jabuke crvenike, 

Ne maše bijelom košuljom lanenom, 
Niti otkravljuje pod vašom nozdrvom 
Mirisna nevjesta, stabljika bosioka, 

I ne primamljuje, njiva modrooka, 
Za žetvom zažegla, - 

Ona je pšenica u rastu potrvena 

I strnjika gnjila, pšenica podjedena, 
Skakavcu duplja otegla, 

I nevjesta odvedena. 

Ona ne plavi 

Teška, nemoćna 

Od trudnina 

I ne crveni 

Mrsna, voćna 

Od krvina 

Pod jeseni 

Ona ne davi 

Hropcem branja, trganja, tresenja, 
Nije slatkoputa, prelila, jesenja 

Porodilja izobilja, - 

Ona je kazan prazan, ulupljen, 

Mješajica slomljena, 

Ogrizina mišija 

I kuruzana upaučinjena. 

Ona nije 

Sofra pretovarena, 

Koljenima obgrljena, 

U smoku razboljena, 

Pita mrsna, sjezerena, prstima do koljena, - 
Ona je vjetar u zidinama, kuća spepeljena!... 


O kolono! 

Nisam ševa, već sam stršljen! 
Nisam ptica, već sam zmija! 
Nisam krilo, već kandžija! 
Nisam grlo, već sam zvono! 


O kolono! 

Ognjen zmaju ispod krila mojih! 
Ljuta strijelo iz mog kljuna! 
Ove sjetve, ovog sunca, 

Ja i ona, 

Zemlja - buna, 

Razbićemo o tuč sunca 
Ilindanska tučna zvona!... 


Zemljotresa do nebesa! 
Pruži korak: oštrac smrti! 
Povij pleća: plug života! 
Digni čelo: tuč osvete! 
O, osveti, oslobodi! 
Oslobodi! 

Oslobodi! 


Da prociknem modrim cikom, 
Da ocvrktim rosnom zvijezdom 
U proljeća, 

U sjemena, 

Da polijem grušalinom, 

Da umrvim slatkim hljebom 
Na tjemena! 


O kolono, prhka dugo sišla zemlji, 


Teška brazdo pošla nebu! 


Oslobodi! 
Oslobodi! 
Oslobodi! 

